PRIMĂRIA COMUNEI MACEA
Compartiment juridic și resurse umane

RAPORT DE SPECIALITATE
Nr. 8273/18 08 2021
al proiectului de hotărâre nr. 90/17 08 2021 referitor la modificarea Hotărârii Consiliului local Macea nr. 68 din 28 06 2021 privind aprobarea alipirii unor terenuri evidențiate în CF 300174 UAT Macea, CF 305108 UAT Macea, CF 300176 UAT Macea, CF 300173 UAT Macea și CF 303317 UAT Macea


	Terenurile în întindere totală de 54.112 mp, evidențiate în CF nr. 300174 UAT Macea, cu nr. cad 300174, CF  305108 UAT Macea, cu nr. cad. 305108, CF  300176 UAT Macea, cu nr. cad. 300176, CF  300173 UAT Macea, cu număr cad. 300173 și CF  303317 UAT Macea, cu număr cad. 303317 se află în intravilanul localității Macea, în zona de N a acesteia, în conformitate cu PUZ aprobat prin Hotărârea Consiliului Local Macea  nr. 59/2020, fiind proprietatea publică și privată a comunei Macea.

 Aceste terenuri fac obiectul Planului Urbanistic Zonal întocmit în vederea realizării unei "Baze sportive, de agrement și servicii", iar unificarea este necesară în vederea sistematizării terenului astfel încât să fie posibilă demararea procedurilor în vederea obținerii fondurilor necesare realizării investițiilor.

Pentru aceasta s-a întocmit de către SC GEO TOPO SRL documentația topografică cu propunerea de alipire a terenurilor evidențiate în CF nr. 300174 UAT Macea, cu nr. cad 300174 în suprafață de 1.022 mp, categoria de folosință ape stătătoare, CF  305108 UAT Macea, cu nr. cad. 305108 în suprafață de 1.210 mp, categoria de folosință drum, CF  300176 UAT Macea, cu nr. cad. 300176, în suprafață de 2.000 mp, categoria de folosință pățune, CF 300173 UAT Macea, cu număr cad. 300173, în suprafață de 2.080 mp, categoria de folosință ape stătătoare și CF  303317 UAT Macea, cu număr cad. 303317, în suprafață de 47.800 mp, categoria de folosință arabil.


Prin Hotărârea Consiliului local Macea nr. 68 din 28 06 2021 privind s-a aprobat alipirea terenurilor mai sus arătate. Cu toate acestea alipirea nu poate fi materializată în cartea funciară întrucât terenul evidențiat în CF  303317 UAT Macea, cu număr cad. 303317, în suprafață de 47.800 mp, categoria de folosință arabil, este proprietatea publică a comunei Macea, iar celelalte terenuri care se supun alipirii sunt în proprietatea privată a acesteia. 
De aceea, propunem trecerea acestui teren din domeniul public în domeniul privat al comunei Macea. Propunerea de schimbare a regimului juridic al terenului este pe deplin justificată prin aceea că actuala folosință a ternului – arabil în intravilan – nu incumbă un uz sau interes public local. Pe de altă parte, derularea proiectului de dezvoltare a bazei sportive și de agrement presupune unificarea tuturor parcelelor existente pentru a permite o reconfigurare ulterioară a acestora în acord cu propunerile aprobate prin PUZ.

	În temeiul art. 136 alin. (8) lit. b) și alin (10) din Codul administrativ aprobat prin Ordonanța de Urgență a Guvernului nr. 57/2019 propunem Consiliului local Macea să adopte proiectul de hotărâre nr. 90/17 08 2021 referitor la modificarea Hotărârii Consiliului local Macea nr. 68 din 28 06 2021 privind aprobarea alipirii unor terenuri evidențiate în CF 300174 UAT Macea, CF 305108 UAT Macea, CF 300176 UAT Macea, CF 300173 UAT Macea și CF 303317 UAT Macea.

